Kalevan kisoissa 2012 Järvenpää saavutti SM-hopeaa 5 000 metrin juoksussa ja vuonna 2013 neljä SM-hopeaa (5 000m, 10 000 metrin juoksussa, puolimaratonilla ja maastojuoksun lyhyellä matkalla) kenialaisen Lewis Koririn viedessä mestaruudet. Kalevan kisoissa 2015 Järvenpää voitti Suomen-mestaruuden 5 000 metrin juoksussa ja pronssia 10 000 metrin juoksussa. Vuonna 2016 saavutti ensimmäisen maastojuoksun Suomen-mestaruuden. 2016 Kalevan kisoissa Järvenpää oli 10 000 metrillä hopealla ja 5 000 metrillä pronssilla. Vuonna 2017 hän voitti puolimaratonin Suomen-mestaruuden. Järvenpää uusi lisäksi maastojuoksun Suomen-mestaruuden pitkällä matkalla ja otti myös pronssia lyhyellä (4 km) matkalla. Seinäjoen Kalevan kisoissa 2017 Järvenpää voitti Suomen-mestaruuden 10 000 metrillä ja oli hopealla 5 000 metrin juoksussa. Vuonna 2018 hän voitti puolimaratonin Suomen-mestaruuden sekä molemmat matkat maastojuoksun SM-kilpailuissa. Vuonna 2020 hän saavutti SM-pronssia maastojuoksun pitkällä matkalla ja kultaa SM-puolimaratonilla. Vuonna 2021 hän voitti SM-kultaa puolimaratonilla ja maastojuoksun pitkällä matkalla.